# data[].attributes.headline
Θεωρητικό πλαίσιο σχεδιασμού διδακτικών σεναρίων

# data[].attributes.subject
Θεωρητικό πλαίσιο σχεδιασμού διδακτικών σεναρίων

# data[].attributes.body
Working on the school garden scenario, the Erasmus pedagogic team of our school spent another Sunday afternoon at school. Sharing is caring and it brings great results for both us and our pupils. We all look forward to trying out some nice ideas we exchanged over coffee and Maria 's treat...until next time...take care!

# data[].attributes.attachment_link.title
TUTORIAL CROSS-CURRICULAR TEACHING PART 1 UTOPIA ERASMUS+ 2019-2021

# data[].attributes.attachment_link.description
VideoLink lets you share videos on YouTube easily, without distracting third-party content or advertisements.

# data[].attributes.headline
Μαίρη Γεωργίου

# data[].attributes.subject
Μαίρη Γεωργίου

# data[].attributes.body
Είμαι η Μαίρη Γεωργίου καθηγήτρια Φυσικής Αγωγής. Κατάγομαι από τα Καβάσιλλα Κόνιτσας. Δουλεύω περίπου 26 χρόνια στην εκπαίδευση. Τα τελευταία χρόνια είμαι στο 3ο Δημοτικό Σχολείο Ζωγράφου.  Είμαι ιδιαίτερα δεκτική σε ό,τι άπτεται της όποιας επιμόρφωσης που βοηθάει στην επαγγελματική μου ανέλιξη αλλά και στην βελτίωση της παιδαγωγικής διαδικασίας. Τον ελεύθερο χρόνο μου ασχολούμαι με τα κρουστά και συμμετέχω σε χορευτικά συγκροτήματα.

# data[].attributes.headline
Σοφία Αρματά

# data[].attributes.subject
Σοφία Αρματά

# data[].attributes.body
Είμαι η Σοφία και τα τελευταία είκοσι χρόνια εργάζομαι ως δασκάλα στην πρωτοβάθμια εκπαίδευση. Έχω εξειδίκευση στην Ειδική Αγωγή και παράλληλα είμαι κάτοχος μεταπτυχιακό τίτλο στην Κοινωνιολογία της Εκπαίδευσης. Έχω πιστοποιηθεί στη χρήση ΤΠΕ και έχω άριστη γνώση της αγγλικής γλώσσας και πολύ καλή γνώση της ιταλικής. Χαίρομαι την κάθε μέρα στη σχολική τάξη και είμαι πάντα ανοιχτή σε καινούριες ιδέες και εμπειρίες. Αγαπώ τα ταξίδια και έχω συμμετάσχει και στο παρελθόν στην υλοποίηση προγραμμάτων Erasmus και Comenius, γιατί νιώθω πως μέσα από αυτά γίνομαι καλύτερη δασκάλα και καλύτερος άνθρωπος.

# data[].attributes.body
At the moment our pedagogic group is working on UTOPIA, a project which addresses the topics of outdoor and community-based learning. We follow a schedule of meetings at school every other Sunday and we remain happy and optimistic about he final outcome.

# data[].attributes.headline
Ζαχαρένια Δασκαλάκη

# data[].attributes.subject
Ζαχαρένια Δασκαλάκη

# data[].attributes.body
Είμαι η Ζαχαρένια (Μένια) Δασκαλάκη και έχω καταγωγή από το Ηράκλειο της Κρήτης. Τα τρία τελευταία χρόνια εργάζομαι ως αναπληρώτρια εκπαιδευτικός Πρωτοβάθμιας Εκπαίδευσης (ΠΕ70) σε Δημοτικά Σχολεία στην Αθήνα. Όσον αφορά τις ακαδημαϊκές μου σπουδές, το 2014 πήρα το Πτυχίο μου από το Παιδαγωγικό Τμήμα Δημοτικής Εκπαίδευσης, Σχολή Επιστημών Αγωγής, Πανεπιστημίου Κρήτης. Στη συνέχεια, το 2017 ολοκλήρωσα το μεταπτυχιακό μου με βαθμό 9,27 «Άριστα» στο Τμήμα της Προσχολικής Αγωγής και του Εκπαιδευτικού Σχεδιασμού (ΤΕ.Π.Α.Ε.Σ), του Πανεπιστημίου Αιγαίου, με θέμα "Νέες Μορφές Εκπαίδευσης και Μάθησης". Ένα χρόνο αργότερα, το 2018, έγινα μέλος της ομάδας του εργαστηρίου Περιβαλλοντικής Εκπαίδευσης, με επιστημονική υπεύθυνη την κα Δασκολιά και παράλληλα ξεκίνησα το διδακτορικό μου, με επόπτρια την κα Δασκολιά, με θέμα "την αξιοποίηση ψηφιακών παιχνιδιών στην Περιβαλλοντική Εκπαίδευση για Αειφορία". Έχω πτυχίο στην Αγγλική γλώσσα επιπέδου Proficiency (Michigan και MSU) (2015), Πιστοποιητικό γνώσης χειρισμού Η/Υ του Cambridge στα γνωστικά αντικείμενα: Επεξεργασία κειμένου, Υπολογιστικά φύλλα, Υπηρεσίες Διαδικτύου, Πιστοποιητικό γνώσης του συστήματος γραφής και ανάγνωσης Τυφλών Braille και γνώσεις χειρισμού των προγραμμάτων Moodle, SecondLife, Scholar και CourseLab για το σχεδιασμό ψηφιακού εκπαιδευτικού υλικού. Συμμετέχω σε διεθνή και επιστημονικά σεμινάρια με διάφορες θεματικές, κυρίως την Περιβαλλοντική Εκπαίδευση και τις Νέες τεχνολογίες στην Εκπαίδευση, και είμαι μέλος της Ελληνικής Επιστημονικής Εταιρείας Περιβαλλοντικής Εκπαίδευσης για την Αειφορία (ΕΛ.Ε.ΕΤ.Π.Ε.Α) από το 2018 έως σήμερα.

# data[].attributes.headline
Νίκος Καββαδίας

# data[].attributes.subject
Νίκος Καββαδίας

# data[].attributes.body
Βρίσκομαι στο χώρο της εκπαίδευσης τα τελευταία 25 χρόνια ως δάσκαλος στην ΠΕ και εκπαιδευτής ενηλίκων πιστοποιημένος στο ΕΚΕΠΙΣ με αντικείμενο τη διδασκαλία της ελληνικής γλώσσας σε Παλιννοστούντες, Πρόσφυγες και Ευαίσθητες Κοινωνικά Ομάδες (Ρομά, Πομάκους).

Έχω ολοκληρώσει τις επιμορφώσεις ΤΠΕ (Α΄ & Β΄ επιπέδου) καθώς και το Μείζον Πρόγραμμα Επιμόρφωσης Εκπαιδευτικών.  Επιπροσθέτως έχω παρακολουθήσει επιμορφώσεις σε Ελλάδα και εξωτερικό διαφόρων φορέων (Γραφεία Περιβαλλοντικής Εκπαίδευσης, Πολιτιστικών Θεμάτων, Αγωγής Υγείας, ΙΚΥ) καθώς και διαδικτυακά σεμινάρια του European Schoolnet Academy και του eTwinning. Έχω συμμετάσχει στην υλοποίηση προγραμμάτων Comenius και Erasmus του σχολείου στα πλαίσια των οποίων η κινητικότητά μου αφορούσε τόσο τοποθέτηση παρακολούθησης σε σχολεία όσο και παρακολούθηση σεμιναρίων.

# data[].attributes.headline
Παπακαρμέζης Γιώργος

# data[].attributes.subject
Παπακαρμέζης Γιώργος

# data[].attributes.body
Γεννήθηκε στα Γιαννιτσά το 1982. Είναι αριστούχος απόφοιτος της Σχολής Καλών Τεχνών του Α.Π.Θ., με κατεύθυνση τη ζωγραφική και καθηγητές τους Μάκη Θεοφυλακτόπουλο (2003-2005) και Γιώργο Γκολφίνο (2005-2008). Το τρίμηνο Οκτωβρίου-Δεκεμβρίου 2004 φοίτησε στη Σχολή Καλών Τεχνών του Βελιγραδίου μέσω προγράμματος ανταλλαγής φοιτητών, στα πλαίσια της διμερούς συμφωνίας των δύο πανεπιστημίων, με καθηγητή τον Velizar Krstic. Έχει παρακολουθήσει μαθήματα φωτογραφίας με καθηγητή τον Γιώργο Κατσάγγελο καθώς και μαθήματα χαρακτικής με καθηγητή τον Ξενή Σαχίνη. Από το 2010 εργάζεται ως αναπληρωτής εκπαιδευτικός εικαστικών στην δημόσια πρωτοβάθμια εκπαίδευση. Έχει εργαστεί ως βοηθός παραγωγής στο φεστιβάλ εικαστικών τεχνών “Πεδίο Δράσης Κόδρα” στην Θεσσαλονίκη τα έτη 2014, 2013, 2008 και 2007. Την διετία 2004-2006 εργάστηκε ως καθηγητής σχεδίου σε εργαστήριο προετοιμασίας υποψηφίων για τις εισαγωγικές εξετάσεις της σχολής καλών τεχνών. Έχει εκθέσει έργα του σε ατομικές και ομαδικές εκθέσεις στην Ελλάδα και το εξωτερικό.

# data[].attributes.headline
Μαρία Πετροπούλου

# data[].attributes.subject
Μαρία Πετροπούλου

# data[].attributes.body
Είμαι στο χώρο της εκπαίδευσης, ως εκπαιδευτικός Πληροφορικής, μετά από μια σύντομη πορεία πέντε ετών στον ιδιωτικό τομέα ως IT Consultant, από το 2005, αρχικά ως εκπαιδευτικός στην Δευτεροβάθμια Εκπαίδευση και τα τελευταία χρόνια στην Πρωτοβάθμια.

Παράλληλα, για έξι χρόνια ήμουν αποσπασμένη στην Ειδική Υπηρεσία Εφαρμογής Προγραμμάτων Κοινοτικού Πλαισίου Στήριξης του Υπουργείου Παιδείας, όπου υπήρξα Υπεύθυνη Ευρωπαϊκών Έργων όπως: «ΝΕΟ ΣΧΟΛΕΙΟ: Πολιτισμός και ένταξη ΕΚΟ στα Δημοτικά Σχολεία», «Σύστημα Αξιολόγησης και Πιστοποίησης Γλωσσομάθειας», μέλος Ομάδων Σχεδιασμού των Έργων: «Εισαγωγή των Διαδραστικών Πινάκων στην Πρωτοβάθμια και Δευτεροβάθμια Εκπαίδευση», «Ψηφιακή Τάξη», καθώς και μέλος ομάδων εργασίας σε πλήθος έργα σχετικά με την αξιοποίηση της Πληροφορικής στην Εκπαίδευση.

Είμαι εκπαιδεύτρια ενηλίκων πιστοποιημένη στο ΕΚΕΠΙΣ με αντικείμενο την απόκτηση βασικών δεξιοτήτων στις Νέες Τεχνολογίες. Έχω παρακολουθήσει αρκετές επιμορφώσεις διαφόρων φορέων (Παιδαγωγικό Τμήμα Δημοτικής Εκπαίδευσης του ΕΚΠΑ, Ψυχιατρική Κλινική ΕΚΠΑ, Γενική Γραμματεία Εκπαίδευσης Ενηλίκων-Ι.Δ.Ε.Κ.Ε., ITEC, Training & IT Consulting Services, Οικονομικό Πανεπιστήμιο Αθηνών) με κύριο αντικείμενο την Πληροφορική.

Έχω άριστη γνώση της αγγλικής γλώσσας και καλή γνώση της ιταλικής.

# data[].attributes.headline
Γρηγόρης Πολυχρονάκης

# data[].attributes.subject
Γρηγόρης Πολυχρονάκης

# data[].attributes.body
Εργάζομαι ως εκπαιδευτικός τα τελευταία 33 χρόνια.
Τα βασικά μου πτυχία είναι στα παιδαγωγικά (1983), στις Διεθνείς Σχέσεις (1994) και την Ιστορία (2010) και οι μεταπτυχιακοί μου τίτλοι είναι στην ειδική αγωγή (1994), τις διεθνείς και ευρωπαϊκές σπουδές με ειδίκευση στο Δίκαιο Διεθνών Συναλλαγών (1996) και στα Μοντέλα Σχεδιασμού και Ανάπτυξης Σχολικών Μονάδων με ειδίκευση στη διαχείριση και αξιολόγησή τους (2010).
Είμαι πιστοποιημένος Εκπαιδευτής - Σύμβουλος εκπαιδευτών ενηλίκων του ΕΟΠΠΕΠ και πιστοποιημένος στην χρήση ΤΠΕ (Α΄και Β΄Επίπεδο).
Έχω εργαστεί ως εκπαιδευτικός γενικής αγωγής σε σχολεία της Δραπετσώνας, του Παλαιού Φαλήρου και των Καμινίων και ως ειδικός παιδαγωγός στο ΚΕΑΤ Καλλιθέας, το Μοσχάτο και το Κωφών και Βαρήκοων Αργυρούπολης.
Έχω εργαστεί ως επιμορφωτής στα νέα Αναλυτικά Προγράμματα Σπουδών στα επιμορφωτικά κέντρα Μήλου, Σύρου και Καλαμάτας.
Έχω εργαστεί ως εισηγητής (εκπαιδευτικός σχεδιασμός και εκπαίδευση) σε προγράμματα το ΚΕΚ ΗΡΙΔΑΝΟΣ για ΑΜΕΑ, του ΚΕΚ Δυτικής Αττικής, του ΚΕΚ ΕΥΠΙΡΙΔΕΣ και του ΚΕΚ ΗΡΙΔΑΝΟΣ για παλιννοστούντες,  του ΚΕΚ ΔΙΟΝ για τσιγγάνους (Ρομά) και του ΚΕΚ ΔΙΟΝ για οροθετικούς.
Έχω επίσης εργαστεί ως Εισηγητής - Σύμβουλος σε προγράμματα εκπαιδευσης εκπαιδευτών συνεχιζόμενης επαγγελματικής κατάρτισης στα ΚΕΚ ΜΑΝΩΛΑ και ΜΙΤ και ως επιμορφωτής στο ΠΕΚ Τρίπολης σε προγράμματα εισαγωγικής επιμόρφωσης Α΄ και Β΄φάσης για εκπαιδευτικούς με αντικείμενα διδακτική μαθημάτων, οργάνωση μαθήματος,  φύλλα εργασίας και αξιολόγησης,  αξιολόγηση μαθητή, εφαρμογές  των ΤΠΕ στην εκπαίδευση,  διαχείριση πολυμορφίας μαθητικού πληθυσμού, αξιολόγηση διδακτικού έργου.
Υπήρξα επίσης εισηγητής του πρόγράμματος του Ι.Δ.Ε.Κ.Ε.  «Οικονομία-Διοίκηση-Επιχειρήσεις»  με αντικείμενα χρηματοοικονομική-λογιστική και  στοιχεία οικονομικής Θεωρίας – καινοτομίας– επιχειρηματικότητα- επιχειρήσεις.
Επίσης υπήρξα εισηγητής του Ι.Δ.Ε.Κ.Ε. με αντικείμενο "γραμματισμός" στη Δικαστική Φυλακή Κορυδαλλού και το Ψυχιατρείο Κρατουμένων Κορυδαλλού (2003-2004).
Υπηρέτησα ως Διευθυντής στο 5ο Δημοτικό Σχολείο Ζωγράφου (2002-2007), στο Πρότυπο Ειδικό Δημοτικό Σχολείο Καισαριανής "Ρόζα Ιμβριώτη" (2011-2017 και το 3ο Δημοτικό Σχολείο Ζωγράφου (2017-σήμερα) και ως Σχολικός Σύμβουλος στην 5η Περιφέρεια Π.Ε. Ν. Μεσσηνίας (2007-2011).
Συμμετείχα ως ερευνητής στην  κοινή έρευνα του μεταπτυχιακού Τμήματος Διεθνών και Ευρωπαϊκών Σπουδών του Παντείου Πανεπιστημίου και της Εθνικής Σχολής Δημόσιας Διοίκησης με θέμα: "Η προσαρμογή της Εθνικής Διοίκησης στη Κοινοτική διαδικασία   λήψης αποφάσεων" (1995-1997) και επίσης στο Ινστιτούτο Διεθνών Σπουδών του Παντείου Πανεπιστημίου στα πλαίσια ετήσιου σεμιναρίου τεκμηρίωσης (1994-1995).
Συμμετείχα επίσης ως εισηγητής στο 5ο Πανελλήνιο Συνέδριο για τις εφαρμογές των ηλεκτρονικών υπολογιστών στην εκπαίδευση  και στο 5οICODL 2009.
Υπήρξα υπότροφος του ΙΚΥ.
Το 1997 ο Πρόεδρος του Ευρωπαϊκού Κοινοβουλίου Pedro Solbes με βράβευσε με το Βραβείο από την Επιτροπή Βραβείων Ευρωπαϊκών Μελετών 1997 σε συνεργασία με την Αντιπροσωπεία της Ευρωπαϊκής Επιτροπής στην    Αθήνα για την Διπλωματική  Εργασία μου ως η καλύτερη που εκπονήθηκε από Έλληνα τη διετία 1994-1996.
Από το 1997 είμαι μέλος της της Ελληνικής Εταιρείας Διεθνούς Δικαίου.

# data[].attributes.headline
Γιούλη Γύφτουλα

# data[].attributes.subject
Γιούλη Γύφτουλα

# data[].attributes.body
Εργάζομαι ως Εκπαιδευτικός Αγγλικής Γλώσσας στην Πρωτοβάθμια εκπαίδευση για περίπου 25 χρόνια.

Πέραν των βασικών μου σπουδών (Τμήμα Αγγλικής Γλώσσας & Φιλολογίας ΕΚΠΑ, 1991), είμαι κάτοχος δυο Μεταπτυχιακών τίτλων, στην Ειδίκευση Καθηγητών Αγγλικής Γλώσσας του ΕΑΠ, 2002 και στην Οργάνωση και Διοίκηση της Εκπαίδευσης του ΠΤΔΕ του Πανεπιστημίου Θεσσαλίας, 2007. Αυτή τη στιγμή εκπονώ διδακτορική έρευνα για τις ψηφιακές ταυτότητες και πρακτικές των εκπαιδευτικών Αγγλικής στο ΕΚΠΑ. Οι γνώσεις μου στη χρήση των ΤΠΕ είναι καλές, είμαι κάτοχος Πιστοποίησης Α Επιπέδου, (δημιουργός του ιστολογίου του σχολείου μου http://3dimzografou.blogspot.com αλλά και πολλών συνεργατικών  ιστοτόπων τους οποίους χρησιμοποιώ με τους μαθητές μου για εκπαιδευτικούς λόγους πιλοτική εφαρμογή του Κρατικού Πιστοποιητικού Γλωσσομάθειας στην ΣΤ Δημοτικού, Ευρωπαϊκά Προγράμματα, διδασκαλία σε πρόσφυγες, επιμόρφωση συναδέλφων).

Εργάστηκα για τρία χρόνια με σύμβαση ιδιωτικού έργου με το ΙΤΥΕ -  Διόφαντος για την υλοποίηση του Ψηφιακού Σχολείου και πιο συγκεκριμένα για την παραγωγή ψηφιακών εφαρμογών για το μάθημα της Αγγλικής Γλώσσας στην Πρωτοβάθμια και Δευτεροβάθμια Εκπαίδευση. Από τον Ιανουάριο του 2017 μέχρι και τον Μάρτιο του 2018 δίδαξα την Αγγλική Γλώσσα σε ενήλικες πρόσφυγες σε πρόγραμμα που χρηματοδοτήθηκε από το Δανικό Συμβούλιο για τους Πρόσφυγες, το Υπουργείο Μεταναστευτικής Πολιτικής και το Εθνικό Καποδιστριακό Πανεπιστήμιο.

Έχω συμμετάσχει σε πολλά σεμινάρια στην Ευρώπη ως υπότροφος του ΙΚΥ και του Συμβουλίου της Ευρώπης με στόχο τη μεταφορά καλών πρακτικών στον επαγγελματικό μου χώρο αλλά και την προσωπική μου επαγγελματική αναβάθμιση. Έχω παρακολουθήσει επιμορφώσεις για την Δημοκρατική Παιδεία και τα Ανθρώπινα Δικαιώματα  (EDC/HRE) που οργάνωσε το Συμβούλιο της Ευρώπης και ο οργανισμός  European Wergeland Centre. Κατόπιν 18μηνης επιμόρφωσης που έλαβα από το ΣτΕ συμμετείχα ως Επιμορφώτρια (Council of Europe Expert ) σε πολλά εργαστήρια για την αξιολόγηση των εγκάρσιων δεξιοτήτων στην διδασκαλία, δημιούργησα εκπαιδευτικό υλικό και συμμετείχα στην επιμέλεια 7 επιμορφωτικών ενοτήτων για την Ενδυνάμωση της Δημοκρατίας στα Σχολεία. Όλα αυτά  βρίσκονται αναρτημένα στο  https://www.coe.int/en/web/pestalozzi/training-resources

Επίσης, έχω ολοκληρώσει με επιτυχία ένα τρίμηνο εξ αποστάσεως επιμορφωτικό πρόγραμμα 100 ωρών στο Πανεπιστήμιο του Όρεγκον ως υπότροφος της Αμερικανικής Πρεσβείας στην Ελλάδα και μια σειρά από Προγράμματα Περιβαλλοντικής Εκπαίδευσης αλλά και Ευρωπαϊκά όπως δυο Πολυμερή Σχέδια Εργασίας Comenius, 2007-2009 και 2011-2013, Spring of Europe, eTwinning projects για τέσσερα από τα οποία βραβεύτηκα με την Εθνική Ετικέτα Ποιότητας (2011, 2012, 2013, 2014) και για ένα με την Ευρωπαϊκή (2013), EuropestARTS-ERDIC  και Erasmus + .

Τέλος, είμαι μέλος της Συμβουλευτικής Ομάδας για το πρόγραμμα “ACT -ACTive citizenship projects to enhance pupils΄social and civic competences” 2017-2020 Erasmus + KA3 project Project N° 582958 - EPP-1-2016-2-FR-EPPKA3-PI-POLICY (στόχος του προγράμματος είναι η βελτίωση της μετάδοσης θεμελιωδών αξιών (democratic, citizenship, civil and social skills) στα σχολεία μέσω νέων μεθόδων για την Αγωγή του Πολίτη) και του Διεθνούς Οργανισμού “Learn to Change L2C” http://www.learntochange.eu/ που έχει σαν στόχο την προώθηση των ιδεών  για μια κοινωνία της Δημοκρατίας, της Δικαιοσύνης και της συμπερίληψης.
https://ggyftoula.sites.sch.gr/